ཕྱི་ཉིན་སྔ་མོའི་ཞོགས་པའི་དུས་ཚོད་བརྒྱད་ཀྱི་སྟེང་ཞག་གཅིག་གི་མགྲོན་ཁངཟེར་བ་དང་གྱེས་ཏེ་ལྗོངས་རྒྱུ་ལ་ཆས།དུས་སྐབས་འདིའི་འཇང་ཡུལ་ས་ཐམ་གྱི་གནམ་གཤིས་རང་ཅག་གི་སྟོན་མཇུག་དང་མཚུངས།ཞོགས་པའི་ཉི་ཟེར་དྭངས་མོའི་ཁུགས་སོ་ན་རི་ལུང་ཐམས་ཅད་ཀྱི་ལྗོན་པའི་ཚོགས་སེར་ལམ་མེར།ཞོགས་པའི་བསིལ་རླུང་གི་རྒྱུ་ཕྱོགས་དང་བསྟུན་ནས་མགོ་ལྕོག་ལྡེམ་པར་བྱེད།ཐོག་མར་འཇང་རིགས་ཀྱི་སྣེ་ཤན་བུ་མོས་སྣེ་ཁྲིད་འོག་མཐོ་ཞིང་བརྗིད་པའི་འཇང་ས་དམ་ཡུལ་གྱི་གཡུ་འབྲུག་རི་བོར་ལྗོངས་རྒྱུར་བསྐྱོད།